S-521/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 26. september 2017, á hendur B-kk-þgf H-kk-þgf A-kk-þgf, kt. 000000-0000, Rauðarárstíg 34, Reykjavík.

I

Fyrir umferðarlagabrot, með því að hafa þriðjudaginn 4. apríl 2017 ekið bifreiðinni VJ-268 óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 30 ng/ml, kókaín 245 ng/ml og tetrahýdrókannabínól 2,7 ng/ml), á bifreiðarstæði við veitingarstaðinn KFC við Þúsöld í Reykjavík, þar sem lögregla stöðvaði aksturinn.

Telst brot þetta varða varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987 með áorðnum breytingum.

II

Fyrir fíkniefnalagabrot, með því að hafa fimmtudaginn 27. júlí 2017:

1. Í bifreiðinni NB-737, sem lagt var til móts við Kjarvalsstaði við Rauðarárstíg í Reykjavík, haft í vörslum sínum í sölu- og dreifingarskyni 24,55 g af marijúana sem lögreglan fann við leit í bifreið ákærða.

2. Á dvalarstað ákærða að Rauðarárstíg 34 í Reykjavík, haft í vörslum sínum í sölu- og dreifingarskyni 2,54 g af Ecstasy, 6,93 g af marijúana og 6 stk af Ecstasy sem lögreglan fann við leit á dvalarstað ákærða.

Telst brot þetta varða við 2. gr., sbr. 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Einnig er þess krafist að ákærði sæti sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Þá er krafist upptöku á 2,54 g af Ecstasy, 31,48 g af marijúana og 6 stk af Ecstasy, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærðu og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í september 1993. Samkvæmt framlögðu sakavottorði, dagsettu 19. september sl., var honum gert að sæta sektarrefsingu með lögreglustjórasátt, vegna aksturs undir áhrifum ávana- og fíkniefna, 4. maí 2015. Þá hefur ákærði tvisvar áður verið fundinn sekur um fíkniefnalagabrot og gengist undir sektarrefsingu, á árunum 2015 og 2016.

Ákærði hefur játað greiðlega brot sín og verður það virt honum til málsbóta.

Með hliðsjón af framangreindu, sakarefni þessa máls og ákvæðum 77. gr. laga nr. 19/1940 þykir refsing ákærða hæfilega ákveðin fangelsi í 30 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti í tvö ár frá birtingu dóms þessa að telja.

Með vísan til lagaákvæða í ákæru er gert upptækt til ríkissjóðs 2,54 g af Ecstasy, 31,48 g af marijúana og 6 stk af Ecstasy, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, Þ-kk-ef M-kk-ef J-kk-ef hdl., 105.400 krónur, að meðtöldum virðisaukaskatti, og 252.505 krónur í annan sakarkostnað.

Af hálfu ákæruvaldsins flutti málið E-kk-nf L-kk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, B-kk-nf H-kk-nf A-kk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í tvö ár frá birtingu dóms þessa að telja.

Upptækt er gert til ríkissjóðs 2,54 g af Ecstasy, 31,48 g af marijúana og 6 stk af Ecstasy.

Ákærði greiði málsvarnarþóknun skipaðs verjanda síns, Þ-kk-ef M-kk-ef J-kk-ef hdl., 105.400 krónur og 252.505 krónur í annan sakarkostnað.

L-kvk-nf R-kvk-nf S-kvk-nf